**Reporteiros Sen Fronteiras** (**RSF**, en francés: *Reporters sans frontières*) é unha organización non gobernamental e sen ánimo de lucro que ten como obxectivo a protección do dereito á liberdade de información. Describe a súa defensa como baseada na crenza de que todo o mundo require acceso ás novas e á información, en liña co artigo 19 da Declaración Universal dos Dereitos Humanos que recoñece o dereito a recibir e compartir información sen importar as fronteiras, igual que outras cartas de dereitos internacionais. RSF ten status consultivo nas Nacións Unidas, a UNESCO, o Consello de Europa e a Organización Internacional da Francofonía.

Actividades
-----------

RSF traballa na defensa de xornalistas individuais en risco e tamén nos niveis altos dos gobernos e dos foros internacionais para defender o dereito á liberdade de expresión e á información. Achega informacións e notas de prensa diarias sobre ameazas á liberdade dos medios de comunicación en francés, inglés, castelán, portugués, árabe, persa e chinés e publica un compendio anual sobre a liberdade de prensa, o índice mundial da liberdade de prensa, que mide o estado da liberdade de prensa en 180 países. A organización proporciona asistencia a xornalistas en risco e adestramento en seguridade física e dixital, ademais de facer campañas para informar o público dos abusos contra os xornalistas e para asegurar a súa seguranza e liberdade. RSF fai presión sobre os gobernos e as organizacións internacionais para adoptar estándares e lexislación de apoio á liberdade dos medios de comunicación e toma accións legais na defensa dos xornalistas ameazados.

Historia
--------

Sede central de París
RSF foi fundada en Montpellier en 1985 por Robert Ménard, Rémy Loury, Jacques Molénat e Émilien Jubineau. Foi rexistrada como unha organización sen ánimo de lucro en 1995. Ménard foi o primeiro secretario xeral de RSF, sucedido por Jean-Francois Juillard. Christophe Deloire foi nomeado secretario xeral en 2012.

Estrutura
---------

A sede central de RSF está en París. Ten trece oficinas rexionais e nacionais, incluíndo Bruxelas, Londres, Washington, Berlín, Río de Xaneiro e Dakar, e unha rede de 146 correspondentes. Emprega 57 persoas asalariadas en París e internacionalmente. Un cadro directivo, elixido entre os membros de RSF, aproba as políticas da organización. Un consello internacional supervisa as actividades da organización e aprova as contas e o orzamento.

Notas
-----

1. ↑  RSF Annual Report 2018, p5
2. ↑  "Presentation, Reporters Without Borders (RSF), for freedom of information". *RSF*. 2016-01-22. Consultado o 20 de febreiro de 2020.
3. ↑  RSF Annual Report 2018, pp14-16
4. ↑  "RSF Presentation". *RSF*. 2016-01-22. Consultado o 24 de febreiro de 2020.
5. ↑  "Christophe Deloire appointed Reporters Without Borders director-general". *RSF*. 2012-05-21. Consultado o 24 de febreiro de 2020.
6. ↑   RSF Annual Report 2018, pp51-52
7. ↑  RSF Annual Report 2018, p10
8. ↑  "Administration Board". *RSF*. 2016-07-26. Consultado o 24 de febreiro de 2020.
9. ↑  "International Council". *RSF*. 2016-07-26. Consultado o 24 de febreiro de 2020.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Reporteiros Sen Fronteiras Modificar a ligazón no Wikidata*** |

### Ligazóns externas

* Páxina web

|  |  |
| --- | --- |
| Control de autoridades | 
* Wd: Q154330
* WorldCat
* VIAF: 154735624
* EBID: ID
* GEC: 0522988
* GND: 5090897-2
* ISNI: 0000 0004 5374 1400
* LCCN: n89654880
* NDL: 00976857
* OpenCorporates: 343684221

 |